hotchpotch/miracl-hf-unified huggingface dataset:
বেতাল পঁচিশি
বেতাল পঁচিশি বা বেতাল পঞ্চবিংশতি ("বেতালের পঁচিশটি কাহিনী"), হচ্ছে একগুচ্ছ গল্প এবং কিংবদন্তীর সমষ্টি যা রাজা বিক্রমাদিত্য (বিক্রম) এবং বেতাল নামক এক বিশেষ অলৌকিক ক্ষমতাসম্পন্ন প্রাণীর মধ্যে গল্প এবং যুক্তির খেলা চলে। কাহিনীগুলো সংস্কৃত ভাষায় রচিত হয়েছিলো।
এই বিক্রম-বেতাল বর্ণনা সর্বপ্রথম কথাসরিৎসাগর এর ১২তম পুস্তকে পাওয়া যায়, সংস্কৃত ভাষায় লেখা এই বইটি ১১ শতাব্দীতে সোমদেব কর্তৃক পাওয়া যায়। বিক্রম-বেতালের কাহিনী আরো পুরোনো অবশ্য, কিন্তু ঐগুলোর অস্তিত্ব পাওয়া যায়নি। বইটিতে সর্বমোট পঁচিশটি কাহিনী পাওয়া যায় এবং মূলতত্ত্ব বর্ণনা সহ মোট পঁচিশটি।
বিক্রম-বেতাল কাহিনী ভারতে বেশ কিছু ভাষায় অনূদিত হয়েছে এবং কার্টুন এবং নাটক আকারেও বের হয়েছে।
রাজা বিক্রমাদিত্য 'বিক্রম' একদা এক তান্ত্রিককে কথা দেয় যে সে বেতালকে ধরে আনবে। কিন্তু বেতালকে আনতে যেয়ে সে বারংবারই ব্যর্থ হয়। বেতালকে একটি গাছে ঝুলন্ত অবস্থায় পাওয়া যায়, রাজা বিক্রম তাকে ধরে ফেলে, বেতাল তাকে গল্প শোনায় এবং গল্প বলা শেষে তাকে ঐ গল্প থেকে একটা প্রশ্ন করে। যদি বিক্রম ভুল উত্তর দেয় তবে বেতাল তার সঙ্গে যাবেনা আবার যদি সে সঠিক উত্তর জেনেও কথা না বলে তাহলে তার মাথা আপনাআপনি কেটে টুকরো টুকরো হয়ে পড়বে। অপরদিকে বিক্রম যে কোনো কথা বলে ফেললেই বেতাল চলে যাবে। বিক্রমকে বলা সকল গল্পের প্রশ্নের উত্তরই সে ঠিকমত দিতে পারে, এভাবে মোট চব্বিশটি গল্পের প্রশ্নের উত্তর দিয়ে বিক্রম বেতালকে তার হাত থেকে হারায়, কারণ সে প্রশ্নের সঠিক উত্তর দিয়েছে ঠিকই তবে কথা বলে ফেলেছে।
আবার একদিন রাজা বিক্রম বেতালকে ধরার জন্য জঙ্গলে আসে, এবার বেতাল একটি পিতাপুত্রের কাহিনী শোনায়। পিতাপুত্র একটি কোলাহলের মধ্যে রাণী এবং রাজকন্যাকে খুঁজে পায় এবং তাদের নিজ বাড়িতে নেওয়ার সিদ্ধান্ত নেয়। পুত্র রাণীকে এবং পিতা রাজকন্যাকে বিয়ে করে ফেলে। পরে পুত্র-রাণীর একটি ছেলে সন্তান হয় এবং পিতা-রাজকন্যার একটি কন্যা সন্তান। গল্প শেষ হলে বেতাল বিক্রমকে জিজ্ঞেস করে যে নবজন্মা শিশুদুটির মধ্যে পারস্পরিক সম্পর্ক কি হবে, বিক্রম এই প্রশ্নের উত্তর দিতে পারেনা। অবশেষে বেতাল রাজা বিক্রমের সাথে যেতে রাজি হয়ে যায়।
যাওয়ার পথে বেতাল নিজের কাহিনী বলা শুরু করে। তার মাবাবার পুত্রসন্তান ছিলোনা, এক তান্ত্রিক তাদেরকে যমজ পুত্রসন্তান দান করবে জাদুর মাধ্যমে তবে তাদেরকে তার অধীনে লেখাপড়া শিখতে হবে বলে সে শর্ত দেয়। বেতাল সবকিছুই শেখে তবে প্রায়ই মার খায়। অপরদিকে তার ভ্রাতাকে প্রহার করা হয়না। বেতাল জেনে যায় যে তান্ত্রিকটি তার যমজ ভাইকে তার মাতাপিতার কাছে ফেরত দিয়ে তাকে জবেহ করবে কারণ সে নাকি সবজান্তা কুমার এবং বেতালকে বলি দিয়ে সে বিশেষ ক্ষমতাপ্রাপ্ত হবে যার দ্বারা সে পুরো পৃথিবীকে শাসন করতে পারবে এবং সবসময় অমরণশীল থাকবে। বেতাল বিক্রমকে বলে যে তান্ত্রিকটি এখন তাকেও (বিক্রম) হত্যা করতে চায়, তাকে শিরচ্ছেদ করতে চায় কারণ সে দেবীদের সামনে মাথানত করেছে। তান্ত্রিক বেতালের আত্মাটাকেও বলি দিয়ে তার সেই পুরনো অভিলাষ চরিতার্থ করে ফেলবে। বেতাল বিক্রমে এসবকিছুর সমাধান বাতলে দেয় এবং বিক্রম পরে সে অনুযায়ী কাজ করে সফল হয়।
আন্দ্রে সাল্ভাত
আন্দ্রে সাল্ভাত ফরাসী সামরিক বাহিনীর একজন কর্ণেল ছিলেন। তিনি দ্বিতীয় বিশ্বযুদ্ধ, প্রথম ইন্দোচীন যুদ্ধ এবং আলজেরিয়া যুদ্ধতে অংশগ্রহণ করেছিলেন।
আন্দ্রে সাল্ভাত ১৯২০ সালের ১৬ মে জন্মগ্রহণ করেন প্রাদেসে। তার পিতা প্রথম বিশ্বযুদ্ধের এক সেনা ছিলেন এবং মাতা ছিলেন মুদি দোকানদার। সাল্ভাত পারপিগ্নান এর এক মিলিটারি প্রিপ্রারেটোরী স্কুলে শিক্ষা নেন।
১৯৩৮ এর মে মাসে সাল্ভাত ফরাসী সেনাবাহিনীতে সৈনিক হিসেবে চাকরী পেয়ে যান। ১৯৩৯ সালের জুলাই মাসে লিবিয়াতে তিনি জেনারেল ইউগেন মিতেলহাউজারের অধীনে কাজ করেন সার্জেন্ট পদে। সাল্ভাত ১৯৪০ সালের ২২ জুন নাৎসি বাহিনীর জোর পূর্বক নিয়োগ প্রক্রিয়াকে প্রত্যাখ্যান করেন এবং ফিলিস্তিনে গিয়ে মুক্ত ফরাসী সৈন্যবাহিনীতে যোগদান করেন ক্যাপ্টেন রাফায়েল ফলিয়ট এর অধীনে।
১৯৪৩ সালের ডিসেম্বরে তিনি লেফটেন্যান্ট হিসেবে কমিশন লাভ করেন এবং সাথে সাথে 'কলোনিয়াল ম্যাডেল' লাভ করেন লিবিয়াতে সাহসিকতা প্রদর্শনের জন্য। তিনি কর্ণেল পদে ১৯৭৩ সালে সেনাবাহিনী থেকে অবসর গ্রহণ করেন।
ফরাসি সেনাবাহিনী
ফরাসী সেনাবাহিনী ফরাসী সামরিক বাহিনীর একটি অংশ। ফরাসী সামরিক বাহিনী বিশ্বের অনেক গুরুত্বপূর্ণ যুদ্ধের ইতিহাস সৃষ্টিকারী। যদিও এখন এই বাহিনী বিংশ শতাব্দীর মত আর বেশি বড় নয় কিন্তু তারপরেও এটি বিশ্বের অন্যতম শক্তিশালী এবং ঐতিহ্যবাদী গুরুত্বপূর্ণ বাহিনী। এ বাহিনীর প্রধান সেনাপতিকে বলা হয় 'চীফ অব স্টাফ' এবং এই পদধারী ব্যক্তি জেনারেল পদমর্যাদার হয়ে থাকেন। ১৯৯৭ সাল পর্যন্ত ফ্রান্সে জন্মগ্রহণকারী ১৮ বছর বয়স্ক সকল তরুণ-তরুণীর সামরিক বাহিনীর প্রশিক্ষণ গ্রহণ করা বাধ্যতামূলক ছিলো, ২০০১ সালে এই বাধ্যতামূলক সৈনিকবৃত্তি বন্ধ করা হয়।
ফরাসী সেনাবাহিনীর পরিচালনা নিম্নোক্ত পদ্ধতিতে হয়ঃ
ফরাসী সামরিক বাহিনীকে ২০১৬ সালে পুনর্গঠিত করা হয়। এই নব পদ্ধতি অনুযায়ী ফরাসী সেনবাহিনীতে দুটো ডিভিশন আছে, ১ম এবং ৩য় সাঁজোয়া ডিভিশন এবং এদের ভিতরে তিনটি করে ব্রিগেড আছে।
এ বাহিনীর শাখাসমূহ হলোঃ
সাধারণ সেনাদের নিয়োগের ক্ষেত্রে একটি পদ্ধতি হলো সেনাবাহিনী স্বেচ্ছাসেবামূলক, যেটি ঢোকার এক বছর পর চাকরী ইচ্ছা করলে ছেড়ে দেওয়া যায় এবং আরেকটি হলো সশস্ত্রবাহিনী স্বেচ্ছাসেবামূলক যেটি তিন থেকে সর্বোচ্চ পাঁচ বছর পর্যন্ত সৈনিকবৃত্তি করা বাধ্যতামূলক, তারপর ইচ্ছা করলে চাকুরী ছেড়ে দেওয়া যাবে, আবার পরে চাকুরীর মেয়াদ বাড়ানোও যাবে।
অনাযুক্তক সেনা বা নন-কমিশন্ড অফিসার পাঁচ বছর চাকুরী করে ছেড়ে দিতে পারবে। অনাযুক্তক সেনারা সাবেক সাধারণ সৈন্য থেকেও নিয়োগপ্রাপ্ত হতে পারে আবার বেসামরিক জীবন থেকেও উঠে আসতে পারে। অনাযুক্তক সেনাদের মৌলিক সামরিক প্রশিক্ষণ হচ্ছে ৮ মাস, এর পর আবার যুদ্ধ বিষয়ক বিভিন্ন প্রশিক্ষণের মেয়াদ আছে ৪ থেকে ৩৬ সপ্তাহ পর্যন্ত।
ফরাসী সামরিক বাহিনীর অধিকাংশ কর্মকর্তা (এমনকি জেনারেলও) সাবেক সেনা বা অনাযুক্তক সেনা, হাতে গোনা কয়েকজন সেইন্ট সেইর থেকে প্রশিক্ষণ করে লেফটেন্যান্ট পদ পেতে পারেন।
কালের পাড়া ইউনিয়ন
কালের পাড়া ধুনট উপজেলার একটি ইউনিয়ন।
এখানকার পূর্বপুরুষগণ ঘোড়াঘাট সরকারের বগলিয়ার জায়গীরদার ও ভুমিধিকারী ছিলেন। ১৫৭৮ খ্রিস্টাব্দে সম্রাট আকবরের সৈন্যগণ শাবদ্দি ও মোহাম্মদ কুলীর নেতৃত্বে ঈসাখার বিদ্রোহ দমন করে ফেরার পথে ঘোড়াঘাটে বগলিয়ার জাগিরদার ও ভূমাধিকারী দিলাবর বহু সংখ্যক রণতরী নিয়ে সম্রাটের সৈন্যগণদের আক্রমণ করলে সৈন্যগণ পালানোর উপক্রম হয়। কিন্তু তেলিগাজি নামক অপর এক ভূমাধিকারী সম্রাটের সৈন্যদেরকে সাহায্য করায় দিলাবর পরাজিত হয়ে পরিবার পরিজন নিয়ে নৌকা যোগে পালিয়ে এসে বর্তমান চিকাশী মাঝিবাড়ি সংলগ্ন বস্তি স্থাপন করেন। পরে ১৫82 সালে নতুন বসতি স্থাপন করে বর্তমান কালের পাড়া গ্রামের গোড়াপত্তন ।
দিলাবরের ছেলে হাবীবুল্লাহ তার মাতার পূর্ব পুরুষ কালা পাহাড়ের উত্তরসূরি হিসেবে কালা পাহাড়ের নামে গ্রামের নাম রাখেন কালারপাড়া। এই কালারপাড়া বর্তমানে কালেরপাড়া নামে খ্যাত। কালা পাহাড়ের স্ত্রী লক্ষ্মীর নামে পরবর্তীতে কালেরপাড়া এলাকা নিয়ে লক্ষ্মীপুর নামে একটি মৌজা সৃষ্টি ও পরিদৃষ্ট হয়।
কালেরপাড়া ইউনিয়নে গ্রামের সংখ্যা ২২ টি
এগুলো হচ্ছে১৭। রাম-নগর
ভারত-বাংলাদেশ যৌথ প্রযোজনায় নির্মাণ
এই নিবন্ধটি পশ্চিমবঙ্গের চলচ্চিত্র (টলিউড) এবং বাংলাদেশের চলচ্চিত্র (ঢালিউড) এর চলচ্চিত্রগুলি যৌথপ্রযোজনায় নির্মাণ বোঝান হয়েছে। ১৯৮০ এবং ১৯৯০ দশকের দিকে ভারত-বাংলাদেশ এর যৌথ প্রযোজনায় নির্মিত বেশ কিছু উল্লেখযোগ্য চলচ্চিত্র নির্মাণ করা হয়। এরপর ২০০৪-২০০৫ সালের দিকের যৌথ প্রযোজনার চলচ্চিত্রগুলির চাহিদা কমতে থাকে। এরপর ২০১০ সালে এসকে মুভিজ (ভারত) এবং জাজ মাল্টিমিডিয়া (বাংলাদেশ) এর যৌথ প্রযোজনায় নির্মিত চলচ্চিত্রসমূহ পুনরায় ব্যবসায়িকভাবে সাফল্য অর্জন করে এবং উভয় দেশে তুমুল জনপ্রিয়তা লাভ করে। ২০১৭ সালে যৌথ প্রযোজনায় চলচ্চিত্রসমূহ বিভিন্ন বিতর্কের মধ্যে চলে আসে এবং বাংলাদেশ সরকার যৌথ প্রযোজনার নির্মিত চলচ্চিত্র শিল্পের সুনির্দিষ্ট নীতিমালা না হওয়া পর্যন্ত সাময়িকভাবে চলচ্চিত্র নির্মাণ স্থগিত ঘোষনা করে।
জার্মানীতে সমকামীদের অধিকার
জার্মানীতে সমকামিনী, সমকামী, উভকামী এবং হিজড়াদের অধিকারসমূহ গত কয়েক দশক ধরে উল্লেখযোগ্যভাবে বিকশিত হয়েছে। ১৯২০ এর দশকে, বার্লিনের এলজিবিটি জনগণদের সমাজ দ্বারা সহ্য করা হত এবং বারের এবং ক্লাবের ক্ষেত্রে বিশেষভাবে নির্দিষ্ট অনেক গে বার এবং গে ক্লাব খোলা ছিল। জার্মান সাম্রাজ্যে (১৮৭১-১৯১৮) দুইজন পুরুষের মধ্যে যৌনসম্পর্ক স্থাপন করা অবৈধ করা হয়, নাৎসি জার্মানীর দ্বিতীয় বিশ্বযুদ্ধের সময় এই আইনগুলি সম্প্রসারিত হয়েছিল, যার ফলে হাজার হাজার সমকামী নাগরিকের নির্যাতন ও মৃত্যু ঘটেছিল। ১৯৫০ সালে নাৎসি এক্সটেনশনগুলি বাতিল করা হয় এবং ১৯৬৮ ও ১৯৬৯ সালে যথাক্রমে পূর্ব ও পশ্চিম জার্মানী উভয় রাষ্ট্রে সমলিঙ্গের যৌন সম্পর্ক বৈধ করা হয়। ১৯৯৪ সালে সংযুক্ত পূর্ব এবং পশ্চিম জার্মানীতে দৈহিক মিলন করার নুনতম বয়স চালু করা হয়।
সম-লিঙ্গের মানুষের মধ্যে বিয়ে ১ অক্টোবর ২০১৭ তারিখে আইনগতভাবে বৈধ করা হয়, ঐ বছরেরই ৩০ জুন জার্মান পার্লামেন্টে সমকামী যুগলদেরকে পূর্ণ বিয়ে করার স্বাধীনতা এবং বাচ্চা দত্তক নেওয়ার অধিকার দেওয়া বিষয়ক একটি আইন পাশ করা হয় (অনুমোদন দেওয়া হয়)। এর আগে সমকামী যুগলদের জন্য ২০০১ সালে করা 'রেজিস্টার্ড পার্টনারশীপ' বা বিয়ে ছাড়াই একত্রবাসের অনুমতি ছিল, এই আইন অনুযায়ী সমকামী যুগলরা পূর্ণভাবে বিয়ে করতে না পারলেও বিয়ের মত সুযোগ-সুবিধা ভোগ করতে পারত। ২০০৫ সালের একটি আইনে সম-লিঙ্গের যুগলদের জন্য নামঠিকানাহীন বা পরিত্যাক্ত বাচ্চা দত্তক নেওয়ার বিধান ছিল যেটি ২০১৩ সালে সংশোধন করে যে কোনো ধরণের বাচ্চাদের ক্ষেত্রে করা হয়। জার্মানীর সমাজে সমকামীদের কোনোভাবে হেয় করা যাবেনা এরূপ বিধান থাকলেও সব জায়গাতে একই রকম জিনিশ হয়না, তবে পণ্য এবং যে কোনো সেবাদানের ক্ষেত্রে সমকামবিরোধী বৈষম্য সহ্য করা হয়না, এ ব্যাপারে আইন শক্ত সারা দেশজুড়ে। ১৯৮০ সাল থেকে একজন মানুষকে তার লিঙ্গ পরিবর্তনের অনুমতি দেওয়া হয় তবে তাদের পাসপোর্টে 'পরিবর্তিত লিঙ্গ' লেখতে হত যা পরে বাতিল করা হয়েছিল ঐ সময়েই।
জার্মানীকে সবসময়ই অন্যতম সমকামী-বান্ধব রাষ্ট্র ধরা হয়। জার্মানীর অধিকাংশ মানুষই সম-লিঙ্গের মানুষের মধ্যে বিয়ে হওয়াটাকে সমর্থন করে। বার্লিন শহরকে বিশ্বের সবচেয়ে সমকামী-বান্ধব রাষ্ট্রগুলোর মধ্যে একটা ধরা হয়। বার্লিন শহরের মেয়র ক্লজ ভভারেট (মেয়রঃ ২০০১ - ২০১৪), হামবুর্গ শহরের মেয়র ওলে ভন বেউস্ত (মেয়রঃ ২০০১ - ২০১০), সাবেক অর্থসচিব জেন্স স্পান, ২০০৯ সাল থেকে ২০১৩ সাল পর্যন্ত জার্মান সরকারের পররাষ্ট্র মন্ত্রণালয়ের পূর্ণ মন্ত্রী (পররাষ্ট্রমন্ত্রী) গাইডো ভেস্টারভেলে সমকামী ছিলেন।
দ্য কোরাল আইল্যান্ড
দ্য কোরাল আইল্যান্ড: আ টেল অফ দ্য প্যাসিফিক ওশান () (১৮৫৮) হল স্কটিশ লেখক আর. এম. ব্যালেনটাইন রচিত একটি উপন্যাস। কেবলমাত্র কিশোর নায়কদের নিয়ে লেখা এই উপন্যাসটি কিশোর কথাসাহিত্যের প্রথম যুগের রচনাগুলির অন্যতম। এই উপন্যাসে তিনটি কিশোরের দুঃসাহসী অভিযানের বর্ণনা দেওয়া হয়েছে। এক জাহাজডুবির ঘটনায় একমাত্র বেঁচে যাওয়া এই তিন কিশোর দক্ষিণ প্রশান্ত মহাসাগরের এক নির্জন দ্বীপে পরিত্যক্ত অবস্থায় বাস করছিল।
"দ্য কোরাল আইল্যান্ড" একটি আদর্শ রবিনসনেড (ড্যানিয়েল ডিফো রচিত "রবিনসন ক্রুসো" উপন্যাস থেকে অনুপ্রাণিত কথাসাহিত্যের একটি বর্গ) এবং উক্ত শৈলীর জনপ্রিয়তম বইগুলির অন্যতম। বইটি প্রথম বিক্রি হয় ১৮৫৭ সালের শেষ দিকে এবং এটির বিক্রয়যোগ্য মুদ্রিত কপি কখনও ফুরিয়ে যায়নি। উপন্যাসের প্রধান উপজীব্য বিষয়গুলি হল অসভ্য ও বর্বর জাতিগুলিকে উন্নত ও সভ্য করে তোলার ক্ষেত্রে খ্রিস্টধর্মের প্রয়াস, ১৯শ শতাব্দীতে দক্ষিণ প্রশান্ত মহাসাগরে ব্রিটিশ সাম্রাজ্যের প্রসার এবং আধিপত্যপরম্পরা ও নেতৃত্বের গুরুত্ব। এই উপন্যাসটি পড়ে অনুপ্রাণিত হয়ে উইলিয়াম গোল্ডিং "লর্ড অফ দ্য ফ্লাইজ" (১৯৫৪) নামক একটি ডিসটোপিয়ান উপন্যাস রচনা করেন। এই উপন্যাসে তিনি "দ্য কোরাল আইল্যান্ড" উপন্যাসে বর্ণিত নৈতিকতার অভিমুখটি পরিবর্তিত করেন। ব্যালেন্টাইনের গল্পে ছেলেরা মন্দের সম্মুখীন হয়েছিল। কিন্তু "লর্ড অফ দ্য ফ্লাইজ" উপন্যাসে মন্দ ছিল তাদের মধ্যেই।
২০শ শতাব্দীর প্রথম ভাগে যুক্তরাজ্যে এই উপন্যাসটিকে প্রাথমিক বিদ্যালয়ের শিশুদের জন্য একটি ধ্রুপদী রচনা মনে করা হত। মার্কিন যুক্তরাষ্ট্রে এটিকে উচ্চ বিদ্যালয়ের প্রস্তাবিত পাঠ্যতালিকার অন্তর্ভুক্ত করা হয়েছিল। আধুনিক সমালোচকেরা এই বইটির বিশ্বদর্শনকে অচলিত ও সাম্রাজ্যবাদী মনে করেন। বর্তমান যুগে "দ্য কোরাল আইল্যান্ড" উপন্যাসের জনপ্রিয়তা তুলনামূলকভাবে হ্রাস পেলেও ২০০০ সালে আইটিভি এই উপন্যাস অবলম্বনে চার পর্বের একটি ছোটোদের টেলিভিশন ধারাবাহিক সম্প্রচার করে।
টীকা
সূত্র
গ্রন্থপঞ্জি
স্কার্ট
একটি স্কার্ট একটি পোষাক বা গাউন নীচের অংশ, কোমর থেকে নীচের দিক থেকে ব্যক্তির আচ্ছাদন, বা এই উদ্দেশ্যে পরিবেশন করা একটি পৃথক বাইরের পোশাক।
স্কার্টের হিমলিকে মণি থেকে তফাত পর্যন্ত পরিবর্তিত হতে পারে এবং শালীনতা এবং নন্দনতত্বের পাশাপাশি পরিধানকারীর ব্যক্তিগত স্বাদ অনুযায়ী সাংস্কৃতিক ধারণা অনুসারে আলাদা হতে পারে, যা ফ্যাশন এবং সামাজিক প্রেক্ষাপটে এমন বিষয়গুলির দ্বারা প্রভাবিত হতে পারে। সর্বাধিক স্কার্টগুলি স্ব-স্থায়ী পোষাক হয়, তবে কিছু স্কার্টের মতো প্যানেল অন্য ধরনের পোশাক যেমন লেগিন, শর্টস, এবং স্যুইমেটিস ইত্যাদি হতে পারে।
পশ্চিমা বিশ্বের মধ্যে স্কার্টরা সাধারণত মহিলাদের দ্বারা পরিধান করা হয়; স্কটল্যান্ড এবং আয়ারল্যান্ডের মধ্যে একটি ঐতিহ্যগত পুরুষের পোশাক যা মুসলিম সংস্কৃতির দ্বারা এবং খিলান দ্বারা পরা হয় যা izaar হিসাবে কিছু ব্যতিক্রম সঙ্গে। কিছু ফ্যাশন ডিজাইনার, যেমন জাঁ পল Gaultier, পুরুষদের skirts প্রদর্শিত। [উদ্ধৃতি প্রয়োজন] অন্যান্য সংস্কৃতির ঐতিহ্যগতভাবে স্কার্ট পরতে
তার সহজতম সময়ে, একটি স্কার্ট উপাদান একটি একক টুকরা (যেমন pareos) থেকে তৈরি একটি draped জামাকাপড় হতে পারে, কিন্তু অধিকাংশ skirts কোমর বা কাঁটা এবং নীচের উল্লম্ব শরীরের লাগানো হয়, ডার্ট মাধ্যমে চালু পূর্ণতা সঙ্গে , গোলাকার, pleats, বা প্যানেল। আধুনিক স্কার্টগুলি সাধারণত হালকা তৈরি হয় মধ্য-ওজন কারখানার মতো, যেমন ডিনিম, জার্সি, ওয়েস্টেড বা পপলিন। পাতলা বা clingy কাপড় স্কিনস প্রায়ই স্কার্ট drape এর উপাদান ভাল এবং শালীনতা জন্য স্লিপ সঙ্গে ধৃত হয়।
এদুয়ার অঁরি আভ্রিল
এদুয়ার অঁরি আভ্রিল () (২১ মে ১৮৪৯ - ২৮ জুলাই ১৯২৮) একজন ফরাসি চিত্রশিল্পী ছিলেন যিনি তার অঙ্কিত নগ্ন এবং যৌন উত্তেজক শিল্পকর্মের জন্য বিখ্যাত হয়ে আছেন। তিনি "পল আভ্রিল" ছদ্মনামে ছবি প্রকাশ করতেন। তিনি তার কর্মজীবনে অক্তাভ উজান (ফরাসি লেখক), হেনরি স্পেন্সার (ব্রিটিশ লেখক) এবং ফ্রিডরিখ কার্লে ফোরবের্গের (জার্মান দার্শনিক) মত প্রভাবশালী মানুষের সঙ্গে কাজ করেছেন।
শিল্পে কর্মজীবন শুরু করার আগে আভ্রিল ছিলেন একজন সৈনিক। 'ফ্রাঙ্কো-প্রুশীয় যুদ্ধ' এ ভালো অবদান রাখার জন্য তাকে লেজিওঁ দনর পদক দিয়ে সম্মানিত করা হয়।
আভ্রিল আলজিয়ার্স এ জন্মগ্রহণ করেন। তাঁর পিতা ছিলেন ফরাসি সামরিক বাহিনীর একজন কর্নেল। আভ্রিল নিজেকে শিল্পকর্মে নিয়োজিত করার আগে 'ফ্রাঙ্কো প্রুশীয় যুদ্ধ' এ লড়াই করেন এবং আহত হন। ১৮৭১ সালের ৩১ মে তারিখে যুদ্ধের সময় স্থায়ীভাবে আঘাতের জন্য তাকে 'লেজিওঁ দনর' পদকে ভূষিত করা হয়। আহত হওয়ার দরুন ১৮৭২ সালের ২৩ জানুয়ারি তার সামরিক কর্মজীবনের ইতি ঘটে।
আভ্রিলের জীবন কাহিনী সম্বন্ধে বিস্তারিত জানতে পারা যায়না কারণ তিনি পল আভ্রিল নাম দিয়ে তার আঁকা ছবি প্রকাশ করতেন। তার ছদ্মনাম তার ভাইয়ের নামের সাথে মিলে যায়, যার নাম ছিলো পল-ভিক্টর আভ্রিল, ইনিও তার ভাইয়ের মত চিত্রশিল্পী ছিলেন। আভ্রিল প্যারিসের বিভিন্ন জায়গায় পড়েছেন। ১৮৭৪ সাল থেকে ১৮৭৮ সাল পর্যন্ত একোল দে বোজার তে অধ্যায়ন করেন। তিনি 'আলোকিত দুনিয়া' নামের এক ফরাসী চিত্রসম্বলিত ম্যাগাজিনে ১৮৮২ সালে তার আঁকা কিছু ছবি প্রকাশ করেছিলেন।
তেওপিল গাউটিয়েরের (ফরাসী লেখক) লেখা উপন্যাস 'ফরচুনিও' তে ছবি আঁকতে গিয়ে তিনি সর্বপ্রথম পল আভ্রিল নাম ধারণ করেন। তার আঁকা ছবি দেখে বহু লেখক তাদের গল্প বা উপন্যাসে নগ্ন ছবি আঁকার জন্য পলকে নিতেন। পল নগ্ন ছবি এঁকে রাতারাতি খ্যাতিমান হয়ে যান অল্প দিনের মধ্যেই। প্রায় প্রতিদিনই ফ্রান্সে তার আঁকা ছবি সম্বলিত বই বিক্রি হত এবং কমপক্ষে একশোটার নিচে বিক্রি হতনা। তিনি নিজেও বহু ছবি এঁকে বেচেন এবং ভালো আয় করেন।
১৯২৮ সালে মেট্রোপলিটন ফ্রান্সের লে রেইন্সি (প্যারিস) এলাকায় আভ্রিল মারা যান।
বিয়ের সমালোচনা
বিবাহের প্রাতিষ্ঠানিক বা নৈতিক মূল্যবোধের বিচ্যুতি বা নির্দিষ্ট বৈষম্যমূলক আচরণের বিরুদ্ধে যে সমস্ত মতবাদ রয়েছে তাদের একত্রে বিবাহের সমালোচনামূলক মতবাদ বলে গণ্য করা যায়। বিবাহের প্রাতিষ্ঠানিক স্বীকৃতির ফলে ব্যক্তিস্বাধীনতা, বিভিন্ন যৌন অভিমুখীতার মধ্যে সমতা ইত্যাদি বিষয়ে কতটুকু প্রভাব পড়তে পারে; বিবাহ এবং সহিংসতার মধ্যে সম্পর্ক; বিবাহ অন্যান্য দার্শনিক প্রশ্নের উপর কতখানি প্রভাব ফেলতে পারে; জনসংখ্যা নিয়ন্ত্রণ প্রভৃতি কাজের জন্য বিবাহের উপর সরকারী নিয়ন্ত্রণ কতটা হতে পারে, একজন ব্যক্তির নিয়ন্ত্রণের পরিমাণ অন্যের উপর কতটা হতে পারে ইত্যাদি এই সমস্ত মতবাদের আলোচ্য বিষয়। এছাড়া বিবাহবিচ্ছেদের হারের সঙ্গে অর্থনৈতিক ঝুঁকির সম্পর্ক, এবং প্রতিষ্ঠানটির সম্পর্কে বিভিন্ন প্রশ্ন জিজ্ঞাসা করা ও সরকার বা ধর্মীয় কর্তৃপক্ষ দ্বারা এর অনুমোদনের মূল্যায়ন করাও বিবাহের সমালোচনার উদ্দেশ্য।
৩৮০ খ্রিষ্ট পূর্বাব্দে গ্রীক দার্শনিক প্লেটো তার নিজের রিপাবলিক (প্লেটো'স রিপাবলিক) এ বিয়ের সমালোচনা করেন, তিনি এ সম্বন্ধে বলেন যে, বিয়ে হচ্ছে প্রকৃতি এবং মানুষের শত্রু যা ধ্বংস করে মানুষকে।
উনিশ শতকে শিল্পযুগে বেশ কিছু নারী যেমন সারাহ ফিল্ডিং, ম্যারি হায়েস, এবং ম্যারি ওলস্টোনক্র্যাফ্‌ট বিয়ের তীব্র সমালোচনা করেন এটাকে এক প্রকারের পতিতাবৃত্তি বলে, তারা বলেন বিয়ে নারীদের সত্ত্বা নষ্ট করে, বিয়ের মাধ্যমে একজন নারী একজন পুরুষের ভোগ্যবস্তু হয়ে যায়। নওমী গার্সটেল এবং নাটালিয়া সারকিসিয়ান লিখেন যে বিয়ে একটি নারীকে (বা কোনো কোনো ক্ষেত্রে পুরুষকেও) ব্যাপক লজ্জায় ফেলে দেয় যে স্বামী বা স্ত্রীর সামনে উলঙ্গ হওয়া লাগবে যার সাথে তার আগে বন্ধুত্ব ছিলোনা। লেখক ড্যান মলার তার 'ব্যাচেলর্স আর্গুমেন্ট' বইতে বিয়েকে একটি মানব সভ্যতার জন্য 'বড় একটি সমস্যা' বলে দাবী করেন, তিনি বলেন যে, যদিও বিয়ে সন্তান লালন-পালনে একটি ভূমিকা রাখে কিন্তু ঐ ভূমিকা শুধুই একটি ভূমিকা, মানব জাতির বিকাশে একটি পরিবার-প্রথা অনেক সমস্যার সৃষ্টি করে আর বিয়েই এর জন্য দায়ী।
যে কোনো ধর্মবাদী বিয়ের মাধ্যমে একজন পুরুষ তো বিধি-বিধানের খড়গের মধ্যে পড়ে যায়ই, নারীরাও পড়ে যায়, বরঞ্চ নারীরা আরো বেশি পড়ে। যেমন খ্রিস্টান ধর্মের আইন অনুযায়ী একজন নারীকে তার স্বামীর সব কথা শুনতে হবে এবং মুসলমানদের কোরানে আছে (৪ঃ৩৪), 'পুরুষ নারীর কর্তা, কারণ আল্লাহ তাদের এককে অপরের ওপর বিশিষ্টতা দান করেছেন আর এটি এজন্যে যে নারী পুরুষের ধন-সম্পদ হতে ব্যয় করে'। তাছাড়া এ ধর্মে নারীদের সবসময় বোরকা পরে এবং স্বামীর অনুমতি নিয়ে বাইরে বেরোতে হয়।
ডেনমার্কের দার্শনিক সরেন কিয়ের্কেগার্ড (১৮১৩-১৮৫৫) বিয়েকে যৌনতার ক্ষেত্রে এক প্রকারের দেয়াল বলেন। তিনি বলেন বিয়ে নারী-পুরুষের যৌনতাকে একটি শক্ত দেয়াল দ্বারা ঢেকে দেয়। তিনি প্রেম করে বিয়ে করাকে ধনাত্মক বলেন আর অভিভাবকদের দ্বারা অপরিচিত মানুষের সঙ্গে বিয়ে করাটাকে ঋণাত্মক এবং ক্ষতিকর বলেন নারী ও পুরুষ উভয়ের জন্যেই। অস্ট্রিয়ার দার্শনিক ফ্র্যাঞ্জ কাফকাও একই ধরণের কথা বলে বলেন, 'বিয়ে মানুষের যৌন বিকাশ রুদ্ধ করে দেয় এবং সমাজে অনেক অহংকার এবং হিংসার সৃষ্টি করে।'
ফরাসী দার্শনিক জ্যা পল সার্ত্রে তার প্রেমিকা সিমোন দ্যা বোভোয়ারকে কোনোদিনও বিয়ে করেননি। ব্রায়ান সয়ার বলেন, 'বিয়ে করার মাধ্যমে মানুষের জৈব সত্ত্বা ধীরে ধীরে নষ্ট হয়ে যায় পরাধীনতার কারণে।
ব্রিটিশ দার্শনিক জন স্টুয়ার্ট মিল বিয়ের বিরোধিতা না করলেও ধর্মবাদী বিয়ের সমালোচনা করেছিলেন এবং প্রেম করে বিয়ে করার ওপর বেশি জোর দিতেন।
প্রথম বলকান যুদ্ধ
প্রথম বলকান যুদ্ধ (, , , ) ১৯১২ সালের অক্টোবর থেকে ১৯১৩ সালের মে পর্যন্ত সংঘটিত হয়। এই যুদ্ধে বলকান লীগ রাষ্ট্রসমূহ (বুলগেরিয়া, সার্বিয়া, গ্রিস ও মন্টেনিগ্রো) অটোমান সাম্রাজ্যের বিরুদ্ধে যুদ্ধ করে। যুদ্ধটিতে বলকান রাষ্ট্রসমূহের সম্মিলিত সৈন্যবাহিনী স্বল্পসংখ্যক এবং কৌশলগতভাবে দুর্বল অবস্থানে থাকা অটোমান বাহিনীকে পরাজিত করে এবং দ্রুত সাফল্য অর্জন করে।
এই যুদ্ধের ফলে বলকান লীগ সদস্যরা অটোমান সাম্রাজ্যের ইউরোপীয় অংশে অবস্থিত প্রায় সকল অঞ্চল দখল ও ভাগাভাগি করে নেয়। এই ঘটনাবলির পরোক্ষ ফলাফল হিসেবে বলকানে স্বাধীন আলবেনিয়া রাষ্ট্রেরও সৃষ্টি হয়। তবে যুদ্ধে সাফল্য সত্ত্বেও বুলগেরিয়া মেসিডোনিয়ায় লব্ধ অংশ নিয়ে ক্ষুদ্ধ হয়, এবং এর ফলে দ্বিতীয় বলকান যুদ্ধ শুরু হয়।
শো উইন (জেনারেল)
ভাইস সিনিয়র জেনারেল শো উইন মিয়ানমার সশস্ত্র বাহিনীর বর্তমান ডেপুটি কমান্ডার-ইন-চীফ এবং দেশটির ন্যাশনাল ডিফেন্স এ্যান্ড সিকিউরিটি কাউন্সিল এর একজন সদস্য। ২০১২ সালের মে মাসে দেশটির সাবেক রাষ্ট্রপতি থেইন শেইন জেনারেল শো উইনকে সরকারের উচ্চ পর্যায়ে অধিষ্ঠিত করেন। মিয়ানমারের স্টেট পিস এ্যান্ড ডেভেলপমেন্ট কাউন্সিল এর সাবেক ভাইস চেয়ারম্যান জেনারেল মং আই এর খুব কাছের লোক ছিলেন শো উইন। জেনারেল শো দেশটির দ্বিতীয় প্রধান সামরিক কর্মকর্তা হিসেবে অধিষ্ঠিত।
শো উইন ১৯৮০ সালে মিয়ানমার সেনাবাহিনীতে কমিশনপ্রাপ্ত হন প্রতিরক্ষা সেবা বিদ্যায়তনের (ডিফেন্স সার্ভিসেস একাডেমী) ২২তম ব্যাচের মাধ্যমে। ২০০৮ এর জুন মাসে তিনি মিয়ানমার সেনাবাহিনীর উত্তরাঞ্চলীয় সেনাদলের (নর্দান কমান্ড) অধিনায়ক হিসেবে নিয়োগ পান। ২০১০ সালের আগস্টে শো উইন চীফ অব দ্যা ব্যুরো অব স্পেশাল অপারেশন্স এর দায়িত্বে অর্পিত হন।
দ্বিতীয় বলকান যুদ্ধ
দ্বিতীয় বলকান যুদ্ধ ১৯১৩ সালের ২৯ জুন থেকে ১০ আগস্ট পর্যন্ত সংঘটিত হয়। এই যুদ্ধে বুলগেরিয়া একাকী সার্বিয়া, গ্রিস, মন্টেনিগ্রো, অটোমান সাম্রাজ্য ও রুমানিয়ার বিরুদ্ধে যুদ্ধ করে এবং পরাজিত হয়। প্রথম বলকান যুদ্ধের পর দখলকৃত ভূমির পরিমাণ নিয়ে অসন্তুষ্ট বুলগেরিয়া ১৯১৩ সালের ২৯ জুন প্রাক্তন মিত্ররাষ্ট্র ও প্রতিবেশী গ্রিস ও সার্বিয়াকে আক্রমণ করে। কিন্তু সার্বীয় ও গ্রিক সেনাবাহিনীদ্বয় বুলগেরীয় আক্রমণ প্রতিহত করে দেয় এবং পাল্টা আক্রমণ চালিয়ে বুলগেরিয়ার অভ্যন্তরে প্রবেশ করে। বুলগেরিয়ার সঙ্গে আরেক প্রতিবেশী রাষ্ট্র রুমানিয়ারও বিরোধ ছিল। ফলে সুযোগ বুঝে রুমানিয়াও বুলগেরিয়া আক্রমণ করে। প্রথম বলকান যুদ্ধে পরাজিত অটোমান সাম্রাজ্য এই পরিস্থিতির সুযোগ গ্রহণ করে এবং বুলগেরিয়া আক্রমণ করে আগেকার যুদ্ধে হারানো কিছু ভূমি পুনরুদ্ধার করে। রুমানীয় সৈন্যরা বুলগেরিয়ার রাজধানী সোফিয়ার দিকে অগ্রসর হলে বুলগেরিয়া যুদ্ধবিরতির আবেদন জানায় এবং পরবর্তীতে বুখারেস্ট চুক্তিতে স্বাক্ষর করে। এই চুক্তি অনুসারে বুলগেরিয়া প্রথম বলকান যুদ্ধে জয়কৃত অঞ্চলের কিছু অংশ সার্বিয়া, গ্রিস ও রুমানিয়াকে প্রদান করতে বাধ্য হয়। পরে কন্সট্যান্টিনোপল চুক্তিতে স্বাক্ষরের মাধ্যমে বুলগেরিয়া অটোমানদের নিকট এদির্নে হস্তান্তর করতে বাধ্য হয়।
দাগেস্তানের যুদ্ধ
দাগেস্তানের যুদ্ধ ১৯৯৯ সালে রাশিয়া এবং দাগেস্তানি ও চেচেন মুজাহিদদের মধ্যে সংঘটিত হয়। ১৯৯৯ সালের ৭ আগস্ট শামিল বাসায়েভ ও ইবন আল-খাত্তাব পরিচালিত চেচনিয়াভিত্তিক ইসলামপন্থী সংগঠন ইসলামিক ইন্টারন্যাশনাল ব্রিগেড (ইসলামি আন্তর্জাতিক ব্রিগেড) দাগেস্তানি বিচ্ছিন্নতাবাদীদের সমর্থনে রাশিয়ার দাগেস্তান প্রজাতন্ত্র আক্রমণ করলে এই যুদ্ধের সূত্রপাত ঘটে। ১৯৯৯ সালের সেপ্টেম্বরে রুশ সরকারি বাহিনী এই আক্রমণ প্রতিহত করে দেয় এবং মুজাহিদদের পশ্চাৎপসরণে বাধ্য করে। এই যুদ্ধের প্রত্যক্ষ পরিণতি হিসেবে দ্বিতীয় চেচেন যুদ্ধ শুরু হয়।
রুশ–তুর্কি যুদ্ধ (১৬৭৬–১৬৮১)
রুশ–তুর্কি যুদ্ধ (১৬৭৬–১৬৮১) সপ্তদশ শতাব্দীর শেষার্ধে তুর্কি সম্প্রসারণবাদের প্রেক্ষাপটে রাশিয়া ও অটোমান সাম্রাজ্যের মধ্যে সংঘটিত হয়।
১৬৭২–১৬৭৬ সালের তুর্কি–পোলিশ যুদ্ধের সময় পোডোলিয়া অঞ্চলটি দখল ও বিধ্বস্ত করার পর অটোমান সরকার সমগ্র পূর্ব ইউক্রেনে তাদের সাম্রাজ্য বিস্তার করার সিদ্ধান্ত নেয়। তাদের এ পরিকল্পনায় তাদের সহযোগী ছিলেন তুর্কিপন্থী কসাক হেটমান পেত্রো দোরোশেঙ্কো। দোরোশেঙ্কোর তুর্কিপন্থী নীতিতে অনেক ইউক্রেনীয় কসাক অসন্তুষ্ট হয় এবং তারা ১৬৭৪ সালে আইভান সামোইলোভিচকে (যিনি পশ্চিম ইউক্রেনের হেটমান ছিলেন) সমগ্র ইউক্রেনের হেটমান নির্বাচিত করে।
রুশ–তুর্কি যুদ্ধ (১৬৮৬–১৭০০)
রুশ–তুর্কি যুদ্ধ (১৬৮৬–১৭০০) ছিল তুর্কি মহাযুদ্ধের অংশ। ১৬৮৬ সালে পোল্যান্ড–লিথুয়ানিয়া কিয়েভ ও পূর্ব ইউক্রেনের ওপর রুশ কর্তৃত্ব স্বীকার করে নিলে রাশিয়া অস্ট্রিয়া, পোল্যান্ড–লিথুয়ানিয়া ও ভেনিসের সমন্বয়ে গঠিত ইউরোপীয় অটোমানবিরোধী জোটে যোগদান করে। এর ফলে রুশ–তুর্কি যুদ্ধ শুরু হয়। ১৭০০ সালে রাশিয়ার বিজয়ের মধ্য দিয়ে এই যুদ্ধের সমাপ্তি ঘটে।
ইথিওপিয়া–সোমালিয়া যুদ্ধ
ইথিওপিয়া–সোমালিয়া যুদ্ধ বা ওগাদেন যুদ্ধ ছিল ১৯৭৭ সালের জুলাই থেকে ১৯৭৮ সালের মার্চ পর্যন্ত বিরোধপূর্ণ ওগাদেন অঞ্চল নিয়ে ইথিওপিয়া ও সোমালিয়ার মধ্যে সংঘটিত একটি যুদ্ধ। সোমালিয়া কর্তৃক ইথিওপিয়া আক্রমণের মধ্য দিয়ে এই যুদ্ধ শুরু হয়েছিল।
সোভিয়েত ইউনিয়ন সোমালি আক্রমণের বিরোধিতা করে এবং ইথিওপিয়াকে সমর্থন করতে শুরু করে, অন্যদিকে মার্কিন যুক্তরাষ্ট্র ইথিওপিয়াকে সমর্থন দেয়া থেকে বিরত থেকে সোমালিয়াকে সহায়তা করতে থাকে। যুদ্ধের প্রথম দিকে ইথিওপিয়া শোচনীয় পরাজয় বরণ করার সম্মুখীন হয়। তখন সোভিয়েত ইউনিয়ন ইথিওপিয়াকে নিশ্চিত পরাজয়ের হাত থেকে রক্ষা করার জন্য আকাশপথে ৭০০ কোটি মার্কিন ডলার সমমূল্যের সামরিক সহায়তা প্রদান করে। তদুপরি ১,৫০০ সোভিয়েত সামরিক উপদেষ্টা, ১৬,০০০ কিউবান সৈন্য এবং ২ ব্রিগেড দক্ষিণ ইয়েমেনি সৈন্য ইথিওপীয় বাহিনীর সঙ্গে একত্রে সোমালি বাহিনীর বিরুদ্ধে যুদ্ধ করে। ১৯৭৮ সালে মার্কিন যুক্তরাষ্ট্রের মধ্যস্থতায় যুদ্ধবিরতি স্বাক্ষরিত হয়। তবে তা সত্ত্বেও ১৯৮০ সাল পর্যন্ত ওগাদেনের অধিকাংশ সোমালিয়ার দখলে থেকে যায়।
ববিতা অভিনীত চলচ্চিত্রের তালিকা
ফরিদা আক্তার পপি (ববিতা নামে পরিচিত; জন্ম: ৩০ জুলাই, ১৯৫৩) বাংলাদেশের একজন চলচ্চিত্র অভিনেত্রী এবং প্রযোজক। তিনি বাংলাদেশের চলচ্চিত্রের ৭০-৮০-র দশকের অভিনেত্রী ছিলেন। তিনি সত্যজিৎ রায়ের "অশনি সংকেত" চলচ্চিত্রের মাধ্যমে আন্তর্জাতিক চলচ্চিত্র অঙ্গনে প্রশংসিত হন। ববিতা ২৫০ এর বেশি চলচ্চিত্রে অভিনয় করেন। তিনি ১৯৭৬ সালে জাতীয় চলচ্চিত্র পুরস্কার প্রবর্তনের পর টানা তিনবার শ্রেষ্ঠ অভিনেত্রীর পুরস্কার জেতেন। এছাড়া ১৯৮৬ সালে আরেকবার শ্রেষ্ঠ অভিনেত্রী, ১৯৯৭ সালে শ্রেষ্ঠ প্রযোজক এবং ২০০২ ও ২০১২ সালে দুইবার শ্রেষ্ঠ পার্শ্ব অভিনেত্রীর পুরস্কার লাভ করেন।
রুশ–তুর্কি যুদ্ধ (১৭১০–১৭১৩)
রুশ–তুর্কি যুদ্ধ (১৭১০–১৭১৩) বা প্রুথ নদীর অভিযান পলটাভার যুদ্ধে সুইডেনের পরাজয় এবং আহত সুইডিশ সম্রাট দ্বাদশ চার্লস ও তাঁর সঙ্গীদের অটোমান সাম্রাজ্যে পলায়নের ফলে সংঘটিত হয়। রাশিয়া অটোমান সাম্রাজ্যের নিকট দ্বাদশ চার্লসকে বহিষ্কারের দাবি জানালে অটোমান সুলতান তৃতীয় আহমেদ সে দাবি প্রত্যাখ্যান করেন। এর ফলে ক্ষিপ্ত জার পিটার দ্য গ্রেট অটোমান সাম্রাজ্যকে আক্রমণ করলে ১৭১০ সালের ২০ নভেম্বর অটোমান সাম্রাজ্য রাশিয়ার বিরুদ্ধে যু্দ্ধ ঘোষণা করে। যুদ্ধের এক পর্যায়ে অপেক্ষাকৃত ক্ষুদ্র রুশ বাহিনী প্রুথ নদীর ধারে চতুর্গুণ শক্তিশালী অটোমান বাহিনীর দ্বারা অবরুদ্ধ হয়ে পড়ে। ফলে রাশিয়া পরাজয় স্বীকার করে অটোমানদের সঙ্গে শান্তিচুক্তি স্বাক্ষর করতে বাধ্য হয়।
রুশ–সুইডিশ যুদ্ধ (১৬১০–১৬১৭)
রুশ–সুইডিশ যুদ্ধ (১৬১০–১৬১৭) বা ইনগ্রিয়ার যুদ্ধ ১৬১০ থেকে ১৬১৭ সালে রাশিয়া ও সুইডেনের মধ্যে সংঘটিত হয়। এই যুদ্ধটি রাশিয়ার ইতিহাসের সমস্যার সময়ের অন্তর্গত এবং রুশ সিংহাসনে একজন সুইডিশ ডিউককে অধিষ্ঠিত করার প্রচেষ্টার জন্য বিখ্যাত। ১৬১৭ সালে স্তোলবোভোর সন্ধি স্বাক্ষরের মধ্য দিয়ে যুদ্ধটির সমাপ্তি ঘটে। এই সন্ধির ফলে রাশিয়ার এক বিরাট এলাকা সুইডেনের হস্তগত হয় এবং সুইডেনের ইতিহাসে মহানতার যুগের সূচনা ঘটে।
ফুলকি দাঁড়া
ফুলকি দাঁড়া(বৈজ্ঞানিক নাম: "Athyma cama (Moore)") এরা নিমফ্যালিডি পরিবার এবং লিমেনিটিডিনি উপগোত্রের সদস্য।
ভারতে প্রাপ্ত ফুলকি দাঁড়া এর উপপ্রজাতিসমূহ হল-
কঞ্চিবাড়ী ইউনিয়ন
কঞ্চিবাড়ী ইউনিয়ন বাংলাদেশের গাইবান্ধা জেলার সুন্দরগঞ্জ উপজেলার একটি ইউনিয়ন। এর আয়তন : ২১(বর্গকি: মি:)
ইউনিয়নের গ্রাম সমূহের নামঃ কঞ্চিবাড়ী, বজরা কঞ্চিবাড়ী, সতীরজান, কালির খামার, ছয়ঘড়িয়া, দুলাল
রেডিও নেক্সট
রেডিও নেক্সট বাংলাদেশের একটি বেসরকারি রেডিও স্টেশন। এটি নিলয় নিটল গ্রুপ লিমিটেডের মালিকানাধীন একটি প্রতিষ্ঠান। ২৬ জানুয়ারি ২০১৫ সোমবার মহাখালীতে নিটল-নিলয় গ্রুপের প্রধান কার্যালয়ে চ্যানেলটির পরীক্ষামূলক সম্প্রচারের উদ্বোধন করা হয়।
ঠাকুরনগরের মেলা
ঠাকুরনগরের মেলা বা " ঠাকুরনগর মতুয়াধর্ম মহামেলা" হল পশ্চিমবঙ্গের উত্তর ২৪ পরগনা জেলার একটি বিখ্যাত মেলা। মেলাটি প্রতিবছর চৈত্র মাসের প্রথম বা মাঝামাঝি সময়ে শুরু হয় এবং মেলা সাত দিন ধরে চলে। মেলাকে কেন্দ্র করে মহারাষ্ট্র, কর্ণাটক, ছত্তিসগড়, বিহার, ঝাড়খণ্ড, ওড়িশা-সহ দেশের প্রায় প্রতিটি রাজ্য থেকেই মতুয়া ভক্তেরা ঠাকুরবাড়ি আসেন। বাংলাদেশ, মায়ানমার থেকেও আসেন অনেক ভক্ত। ‘কামনা সাগর’-এ ডুব দিয়ে পুণ্যস্নান সারতে চান সকলে। প্রতি বছর হরিচাঁদ ঠাকুরের জন্মতিথি মধু কৃষ্ণত্রয়োদশীতে পুণ্যস্নানের মাধ্যমে ওই মেলা শুরু হয়।
১৮৯৭ সাল নাগাদ বাংলাদেশের ওড়াকান্দিতে ওই মেলার সূচনা হয়েছিল। স্বাধীনতার পরে ১৯৪৮ সালে ঠাকুরনগরে মেলা শুরু করেন প্রমথরঞ্জন ঠাকুর। তারপর থেকে প্রতি বছরই মেলা হয়ে আসছে।
রুশ–চীন সীমান্ত সংঘর্ষ
রুশ–চীন সীমান্ত সংঘর্ষ (১৬৪৯–১৬৮৯) ছিল ১৬৪৯ থেকে ১৬৮৯ সালে চীন সাম্রাজ্য ও কোরিয়ার সঙ্গে রাশিয়া ও কসাকদের ধারাবাহিক সীমান্ত সংঘর্ষ। রাশিয়া কর্তৃক আমুর নদীর উত্তর তীরের অঞ্চল দখলের প্রচেষ্টা থেকে এই সংঘর্ষের সূত্রপাত ঘটে। ১৬৮৬ সালে চীনা সৈন্যরা কসাকদের আলবাজিন দুর্গের ওপর আক্রমণ চালিয়ে সেটি দখল করে নেয়। অবশেষে ১৬৮৯ সালে রাশিয়া নের্চিনস্কের সন্ধিতে স্বাক্ষর করে চীন সাম্রাজ্যের নিকট বিরোধপূর্ণ অঞ্চল হস্তান্তর করলে যুদ্ধের অবসান ঘটে।
রুশ–পোলিশ যুদ্ধ (১৬৫৪–১৬৬৭)
রুশ–পোলিশ যুদ্ধ (১৬৫৪–১৬৬৭), তের বছরের যুদ্ধ, উত্তরের প্রথম যুদ্ধ অথবা ইউক্রেনের জন্য যুদ্ধ ছিল রাশিয়া ও পোল্যান্ড–লিথুয়ানিয়ার মধ্যে সংঘটিত একটি গুরুত্বপূর্ণ যুদ্ধ। পোল্যান্ড–লিথুয়ানিয়া প্রথমদিকের কয়েকটি খণ্ডযুদ্ধে পরাজিত হলেও পরবর্তীতে ক্রমশ বিজয়ী হতে থাকে। কিন্তু পোল্যান্ড–লিথুয়ানিয়ার দুর্বল অর্থনীতি, অভ্যন্তরীণ সঙ্কট ও গৃহযুদ্ধের ফলে তারা যুদ্ধবিরতিতে স্বাক্ষর করতে বাধ্য হয়। এই যুদ্ধের ফলে রাশিয়া বিরাট একটি অঞ্চল লাভ করে এবং পূর্ব ইউরোপে একটি নতুন বৃহৎ শক্তি হিসেবে আবির্ভূত হয়।
রুশ–তুর্কি যুদ্ধ (১৭৩৫–১৭৩৯)
রুশ–তুর্কি যুদ্ধ (১৭৩৫–১৭৩৯) ছিল ১৭৩৫ থেকে ১৭৩৯ সালে রাশিয়া এবং অটোমান সাম্রাজ্যের মধ্যে সংঘটিত একটি যুদ্ধ। রাশিয়ার অভ্যন্তরে অটোমানদের অধীনস্থ ক্রিমিয়ান তাতারদের লুণ্ঠন অভিযানসমূহ ছিল এই যুদ্ধের অন্যতম কারণ। অটোমান তুর্কিদের নিয়ন্ত্রণাধীন কৃষ্ণসাগরে রুশদের প্রবেশাধিকারের আকাঙ্ক্ষাও এই যুদ্ধের একটি অন্তর্নিহিত কারণ ছিল। ১৭৩৯ সালে বেলগ্রেডের সন্ধির মাধ্যমে এই যুদ্ধের অবসান ঘটে।
ভয়ংকর সুন্দর
ভয়ংকর সুন্দর অনিমেষ আইচ পরিচালিত ২০১৭ সালের বাংলাদেশী নাট্য চলচ্চিত্র। এটি অনিমেষ আইচ পরিচালিত দ্বিতীয় চলচ্চিত্র। গল্পকার মতি নন্দী রচিত "জলের ঘূর্ণি ও বকবক শব্দ" গল্প অবলম্বনে ছবিটির চিত্রনাট্য ও সংলাপ লিখেছেন অনিমেষ আইচ। ছবিতে প্রধান দুই চরিত্রে অভিনয় করেছেন আশনা হাবিব ভাবনা এবং পরমব্রত চট্টোপাধ্যায়। এটি ভাবনা অভিনীত প্রথম চলচ্চিত্র। এছাড়া এই ছবিতে প্রথমবারের মত বাংলাদেশী চলচ্চিত্রে অভিনয় করেন, যদিও তার অভিনীত "ভুবন মাঝি" এর পূর্বে মুক্তি পায়। অন্যান্য পার্শ্বচরিত্রে অভিনয় করেছেন সৈয়দ হাসান ইমাম, খায়রুল আলম সবুজ, লুৎফর রহমান জর্জ, ফারহানা মিঠু, ফারুক আহমেদ প্রমুখ।
ভয়ংকর সুন্দর চলচ্চিত্রটি ২০১৭ সালের ৪ আগস্ট বাংলাদেশে মুক্তি পায়। অনিমেষ আইচ পরিচালিত এই ছবিটি ৭ অক্টোবর ২০১৭ সালে সিঙ্গাপুরের জাতীয় গ্রন্থাগারের সিনেমা হলে প্রদর্শণের জন্য মনোনিত হয়।গল্পকার মতি নন্দী রচিত "জলের ঘূর্ণি ও বকবক শব্দ" গল্প অবলম্বনে ছবিটির নির্মাণ কাজ শুরু হয়। প্রথমে ছবিটির নাম রাখা হয় 'জেদ'। পরে নাম পরিবর্তন করে রাখা হয় 'ভয়ংকর সুন্দর'। ছবিটির চিত্রনাট্য ও সংলাপ লিখেছেন অনিমেষ আইচ।
২০১৫ সালের এপ্রিলের মাঝামাঝিতে কুয়াকাটায় একটি গানের দৃশ্যায়নের মধ্য দিয়ে ছবিটির শুটিং শুরু হয়। ছবির শুটিং শেষ হয় আগস্টের তৃতীয় সপ্তাহে।
চলচ্চিত্রের শুটিং শেষে সম্পাদনা, ডাবিং এবং অন্যান্য কাজের পর ২০১৭ সালের ১২ ফেব্রুয়ারি ছবিটি বাংলাদেশ চলচ্চিত্র সেন্সর বোর্ডে জমা দেওয়া হয়। ১৬ মার্চ ছবিটি সেন্সর ছাড়পত্র লাভ করে।
চলচ্চিত্রের আবহ সঙ্গীত পরিচালনা করেছেন ইমন সাহা এবং গানের সুর করেছেন প্রিন্স মাহমুদ, ইমন সাহা এবং অদিত। গানের কথা লিখেছেন আসিফ ইকবাল। ছবির গানের অ্যালবাম প্রকাশিত হয় ২০১৭ সালের ২৫ জুলাই। ২০১৭ সালে ১৩ এপ্রিল ইউটিউবে প্রকাশিত হয় মমতাজ বেগমের গাওয়া "ফিরবো না আর ঘরে" গানটি।
ভয়ংকর সুন্দর ছবির টিজার প্রকাশিত হয় ২০১৬ সালের ৩ ডিসেম্বর। টিজারটির দৈর্ঘ্য ছিল ৫৫ সেকেন্ড। টিজার প্রকাশের পর ২০১৭ সালে ১ ফেব্রুয়ারি ছবিটির ২ মিনিট ১৫ সেকেন্ডের ট্রেইলার প্রকাশিত হয়। ছবির প্রচারণায় অংশ নেন ছবির দুই প্রধান শিল্পী ভাবনা এবং পরমব্রত। পরমব্রত প্রচারণায় অংশ নিতে ২১ জুলাই বাংলাদেশে আসেন। ২৪ জুলাই তারা দুজনে ঢাকার ইউনিভার্সিটি অব লিবারেল আর্টস বাংলাদেশ (ইউল্যাব), নর্থ সাউথ ইউনিভার্সিটি এবং জাহাঙ্গীরনগর বিশ্ববিদ্যালয়ে ছবিটি প্রচারণায় অংশ নেন। ছবিটির গানে অডিও প্রকাশের দিন ছবির প্রচারণায় অংশ নেন অভিনেত্রী জয়া আহসান, সুবর্ণা মুস্তাফা এবং মামুনুর রশীদ। জয়া এর পূর্বে অনিমেষ আইচের প্রথম চলচ্চিত্র "জিরো ডিগ্রী"তে অভিনয় করেন এবং এই ছবিতে অভিনয়ের জন্য শ্রেষ্ঠ অভিনেত্রীর জন্য জাতীয় চলচ্চিত্র পুরস্কার লাভ করেন।
ভয়ংকর সুন্দর চলচ্চিত্রটি ২০১৭ সালের ৪ আগস্ট বাংলাদেশের ২৮টি প্রেক্ষাগৃহে মুক্তি পায়। ঢাকার ৯টি এবং ঢাকার বাইরে ১৯টি প্রেক্ষাগৃহে ছবিটি মুক্তি পায়।
মাক্স প্লাংক পদক
মাক্স প্লাংক পদক () তাত্ত্বিক পদার্থবিজ্ঞানে অসাধারণ কৃতিত্বের জন্য বিশ্বের বৃহত্তম পদার্থবিদদের সংগঠন ডয়েশ ফিজিকালিস্চ গেসেলসাফ্ট () কর্তৃক প্রদত্ত সর্বোচ্চ পুরস্কার। প্রতিবছর বিজয়ীকে স্বর্ণপদক এবং হাতে-লিখিত পার্চমেন্ট প্রদান করা হয়।
মুজাদ্দেদিয়া নূরিয়া ইসলামিয়া দাখিল মাদ্রাসা
মুজাদ্দেদিয়া নূরিয়া ইসলামিয়া দাখিল মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার সীতাকুণ্ড উপজেলার বাড়বকুণ্ড ইউনিয়নের অনন্তপুর গ্রামে অবস্থিত।
১৯৯০ সালে মাদ্রাসাটি প্রতিষ্ঠিত হয়। জনাব আলহাজ্ব মোহাম্মদ আবু তাহের মাদ্রাসাটি প্রতিষ্ঠা করেন এবং বিশিষ্ট দানবীর ও শিল্পপতি জনাব এস এ চৌধুরী প্রকাশ চাঁন বাদশা বর্তমান মাদ্রাসা ভবনটি মাদ্রাসার জন্য দান করেন। ২০০৪ সালে মাদ্রাসাটি এমপিও ভুক্ত হয়।
মাদ্রাসা পরিচালনার জন্য জনাব মোঃ ছাদাকাত উল্যাহ মিয়াজীকে সভাপতি করে ১২ জন বিশিষ্ট পরিচালনা পরিষদ রয়েছে।
মাদ্রাসার অধ্যক্ষ জনাব মোহাম্মদ জসিম উদ্দীন।
৪০ শতাংশ জমির উপর মাদ্রাসাটি প্রতিষ্ঠিত। প্রতিষ্ঠানে সর্বমোট তিনটি ভবন আছে। একটি ত্রিতল ভবন যার নিচ তলায় মসজিদ দ্বিতীয় ও তৃতীয় তলা শ্রেণী কক্ষ হিসাবে ব্যবহৃত হচ্ছে এবং একটি 'L' আকৃতির আধাপাকা ও একটি টিনের কাঁচা ঘর আছে। মাদ্রাসার সামনে ছাত্র-ছাত্রীদের খেলাধুলার জন্য বিশাল মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় দাখিল (মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে তিন শতাধিক শিক্ষার্থী অধ্যয়নরত আছে।
বিগত বছরের পাশের হার ৯৭.৫০%। প্রত্যেক বছর এ প্রতিষ্ঠান থেকে দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।
মেলানিন
মেলানিন নামক এক ধরনের রঞ্জক পদার্থ, যা মেলানোসাইট নামক কোষ থেকে তৈরী হয়,যার কারণে মানুষ বা অন্যান্য প্রাণীর চামড়া, চুল ও চোখের মণি পাখির পালক কালো হয় । মেলানিনের অনুপস্থিতিতে চামড়ায় কোন রঞ্জক পদার্থ থাকে না, ফলে চামড়া সাদা হয়। এটাই অ্যালবিনিজম নামে পরিচিত ।
পার্স ইন্টেরমেডিয়া (ইংরেজি: Pars intermedia) তথা অন্তর্বর্তী খণ্ড পিটুইটারি গ্রন্থির পশ্চাৎ ও সম্মুখ খণ্ডের মধ্যবর্তী সীমানা নির্দেশকারী অংশ থেকে মেলানোসাইট উদ্দীপক হরমোন নিঃসৃত হয়, যা ত্বকে মেলানোসাইট কোষগুলি থেকে মেলানিন রঞ্জকের নিঃসরণ ঘটায়। পূর্ণবয়স্ক মানুষের দেহে পার্স ইন্টারমেডিয়া হয় খুব ক্ষুদ্র অথবা সম্পূর্ণ অনুপস্থিত ।
হলিউড আনডেড
হলিউড আনডেড মার্কিন যুক্তরাষ্ট্রের, ক্যালিফোর্নিয়া রাজ্যের লস অ্যাঞ্জেলেস শহরের একটি ব্যান্ড দল। তারা ২০০৫ সালে তাদের ব্যান্ডটি গঠন করে, তাদের প্রথম অ্যালবাম, "সোয়ান সঙ্গস", প্রকাশিত হয় ২০০৮ সালের ২রা সেপ্টেম্বর ,এবং তাদের সরাসরি সিডি/ডিভিডি"ডেসপারেট মেসারর্স", প্রকাশ করা হয় ২০১০ সালের ১০ নভেম্বর। তারা তাদের দ্বিতীয় স্টুডিও অ্যালবাম, "আমেরিকান ট্রাজেডি", প্রকাশ করে ২০১১ সালের ৫ এপ্রিলে । ব্যান্ডের সকল সদস্যদের আলাদা ছদ্মনাম রয়েছে এবং তারা আলাদা আলাদা মুখোশ পরে থাকে, এই মুখোশ গুলোর প্রায় সবকয়টিকে দেখতে হকির গোলরক্ষকের মুখোশের মত মনে হয়, ব্যান্ডটির বর্তমান সদস্যরা হলেন চার্লি সিন, ড্যানি, ফানি ম্যান, জে-ডগ, এবং জনি থ্রি টিয়ার্স। তাদের তৃতীয় স্টুডিও অ্যালবামের শিরোনাম ছিল "নোটস অব দ্য আন্ডারগ্রাউন্ড", যা তারা প্রকাশ করেছিল ২০১৩ সালের ৮ই জানুয়ারীতে।
তাদের চতুর্থ অ্যালবাম, "ডে অব দ্য ডেড", প্রকাশ করে ২০১৫ সালের ৩১শে মার্চে।
হলিউড আনডেডের ৫ম অ্যালবামের শিরোনাম দেয়া হয়েছে "ফাইভ" (অথবা"V"), এবং যা ২০১৭ সালের ২৭ অক্টোবরে প্রকাশ করা হবে। এই অ্যালবাম থেকে "ক্যালিফোর্নিয়া ড্রিমিং" নামে একটি একক প্রকাশ করা হয়েছে , যা ২০১৭ সালের ২৪শে জুলাই সবার জন্য সহজলভ্য করা হয়।
নদীজন
নদীজন শাহনেওয়াজ কাকলী পরিচালিত ২০১৫ সালের বাংলাদেশী নাট্য চলচ্চিত্র। শেখ জহুরুল হকের "গুণ" উপন্যাসের কাহিনী অবলম্বনে ছবিটির চিত্রনাট্য লিখেছেন শাহনেওয়াজ কাকলী। ছবিটি প্রযোজনা ও পরিবেশনা করে ইমপ্রেস টেলিফিল্ম। এতে প্রধান চরিত্রে অভিনয় করেন মামুনুর রশীদ, প্রাণ রায়, শর্মীমালা, তমা মির্জা ও নিরব হোসেন।
নদীজন ছবিটির উদ্বোধনী প্রদর্শনী হয় ২০১৪ সালের ডিসেম্বরে ভারতের বেঙ্গালুরু আন্তর্জাতিক চলচ্চিত্র উৎসবে এবং পরে ২০১৫ সালে ২৯ মার্চ ১০ম জেনেভা ইন্টারন্যাশনাল অরিয়েন্টাল ফিল্ম ফেস্টিভ্যালে প্রদর্শিত হয়। পরে ২০১৫ সালের ১৮ জুলাই ঈদ-উল-ফিতরে বাংলাদেশে মুক্তি পায়। তমা মির্জা এই চলচ্চিত্রে ছায়া চরিত্রে অভিনয়ের জন্য ৪০তম জাতীয় চলচ্চিত্র পুরস্কারে শ্রেষ্ঠ পার্শ্ব অভিনেত্রী বিভাগে পুরস্কৃত হন।শেখ জহুরুল হকের "গুণ" উপন্যাসের কাহিনী অবলম্বনে শাহনেওয়াজ কাকলী ছবিটির চিত্রনাট্য রচনা করেন। প্রথমে ছবির নামকরণ করা হয় 'ঢেউ'। পরে নাম পরিবর্তন করে রাখা হয় 'নদীজন'।
কাকলী চিত্রনাট্য লেখার সময় থেকেই তার পাশে ছিল প্রাণ রায়। কাকলী তাকেই কেন্দ্রীয় চরিত্রে আয়ানের ভূমিকার জন্য নির্বাচন করেন। তার স্ত্রী সামছির ভূমিকার জন্য নির্বাচন করেন শর্মীমালাকে। নেতিবাচক চরিত্র ফতেহ আলী খান চরিত্রের জন্য নির্বাচন করা হয় মামুনুর রশীদকে। কাকলীর ছবিটির বাণিজ্যিক দিক বিবেচনা করে তমা মির্জা এবং নিরব হোসেনকে দুটি পার্শ্বচরিত্রের জন্য নির্বাচন করেন।
নদীজন চলচ্চিত্রের শুটিং হয় ২০১৩ সালের ২২ অক্টোবর কুষ্টিয়ার শিলাইদহে। গড়াই ও পদ্মা নদীতে ছবিটির কিছু দৃশ্যের চিত্রায়ণ হয়। এ প্রসঙ্গে পরিচালক কাকলী বলেন "ওখানে বড় নৌকা পাওয়া যায়। তেমনই একটি নৌকাকে আমরা আগের দিনের রূপ দিয়েছি। এখন তো আর পালতোলা নৌকা দেখা যায় না। টানা তিন দিন আমরা ওই নৌকায় শুটিং করেছি। কারণ, নৌকার মাঝি নদীজন ছবির অন্যতম একটি চরিত্র।"
শুটিং শেষে ছবিটি সম্পাদনার পর ২০১৫ সালের ৫ এপ্রিল সেন্সর ছাড়পত্রের জন্য বাংলাদেশ চলচ্চিত্র সেন্সর বোর্ডে পাঠানো হয়। ১৫ এপ্রিল ছবিটি সেন্সর বোর্ডে প্রদর্শিত হয় এবং ছবিতে হিল্লা বিয়ের একটি দৃশ্য থাকায় সেন্সর বোর্ড ছবিটি আটকে দেয়। এ প্রসঙ্গে পরিচালক কাকলী বলেন "১৯৮২ সালে বাংলাদেশে একটি আইন করে হিল্লা বিয়ে নিষিদ্ধ করা হয়েছিল। কিন্তু বিষয়টি আমি জানতাম না।" পরে হিল্লা বিয়ের অংশ বাদ দিয়ে পুনরায় সেন্সরে পাঠানো হয় এবং সেন্সর ছাড়পত্র লাভ করে।
চলচ্চিত্রের সঙ্গীত পরিচালনা করেছেন ইমন সাহা। গানের কথা লিখেছেন আরিফ নূর ও প্রদীপ সাহা।
নদীজন চলচ্চিত্রটি ২০১৪ সালের ডিসেম্বরে ভারতের বেঙ্গালুরু আন্তর্জাতিক চলচ্চিত্র উৎসবে এবং ২০১৫ সালে ২৯ মার্চ ১০ম জেনেভা ইন্টারন্যাশনাল অরিয়েন্টাল ফিল্ম ফেস্টিভ্যালে প্রদর্শিত হয়। ২০১৫ সালে ২০১৫ সালের ১৮ জুলাই ঈদ-উল-ফিতরে বাংলাদেশী টেলিভিশন চ্যানেল চ্যানেল আইতে চলচ্চিত্রটির টিভি প্রিমিয়ার হয় এবং ঢাকার যমুনা ফিউচার পার্কে মুক্তি পায়।
মাদার্শা সরকারি প্রাথমিক বিদ্যালয়
মাদার্শা সরকারি প্রাথমিক বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
মাদার্শা সদর ইউনিয়নের দক্ষিণ-পূর্বাংশে ফুলপুকুর নামক স্থানে এর অবস্থান।
মাদার্শা ইউনিয়নের অত্র বিদ্যালয়টি সাবেক ইউপি চেয়ারম্যান আলহাজ্ব বজলুর রহমান প্রতিষ্ঠা করেন এবং নিজের অর্থায়নে দীর্ঘ ১৩ বছর পরিচালনা করেন । তখন এটি ছিল একটি মাটি ও বেড়ার সমন্বয়ে তৈরি করা একটি স্কুল।পরবর্তীতে ২০০২-২০০৩ সালে বর্তমান বিদ্যালয়টি পূণঃনির্মাণ করা হয়।
বিদ্যালয়ের দক্ষিণ পাশে একটি পুকুর রয়েছে, যার কারণে অনেকে একে "ফুলপুকুরের স্কুল" নামেও অভিহিত করে থাকেন।
বর্তমানে বিদ্যালয়টি পরিচালনার জন্য একটি পরিচালনা পর্ষদ রয়েছে।
বিদ্যালয়ের প্রধান শিক্ষক জনাব আবু মুহসিন মোহাম্মদ মনিরুল হাসান।এছাড়াও বিদ্যালয়ে আরও ৪ জন শিক্ষক-শিক্ষিকা কর্মরত আছেন।
এ বিদ্যালয়ে একটি শিক্ষক-শিক্ষিকা মিলনায়তন এবং ৫ টি শ্রেণিকক্ষ রয়েছে।
এছাড়াও অত্র বিদ্যালয়ের ছাত্র - ছাত্রীদের জন্য একটি ছোট খেলার মাঠ রয়েছে
এ বিদ্যালয়ে সহশিক্ষা ও দুই শিফট বিশিষ্ট শ্রেণিকার্যক্রম চালু আছে।
এ বিদ্যালয়ে বর্তমান পাশের হার ৯৪%।
সাহেবগঞ্জ
সাহেবগঞ্জ লহর ঝাড়খন্ড রাজ্যের একটি পৌর শহর।শহরটি গঙ্গা নদীর দক্ষিণ তীরে সাহেবগঞ্জ জেলায় অবস্থিত।এই শহরটিতে সাহেবগঞ্জ জেলার সদর দপ্তর অবস্থিত।
সাহেবগঞ্জ নামটি (স্থান বা গোষ্ঠীর) কোনো সাহেবের নাম থেকে এসেছে (সাঁইফ বা সাহেব) ।
সাহেবগঞ্জ ঝাড়খণ্ডের একটি দ্বিতীয় শ্রেণীর শহর, যার উত্তর দিকে গঙ্গা, দক্ষিণে রাজমহল পাহাড়, পূর্ব বাংলার রাজ্য এবং বিশ্বের সবচেয়ে পুরনো বিশ্ববিদ্যালয়, পশ্চিমে বিহারের বিক্রমশিলা (ভাগলপুর জেলা) । সম্ভবত এটি ব্রিটিশ বা ইংরেজ এবং অন্যান্য ইউরোপীয় মানুষ বসবাস করতেন এবং ব্রিটিশ রাজের সময় এবং রেল স্টেশনটির চারপাশে কাজ করতেন।শহরটি বিহার, বাংলার এবং ঝাড়খণ্ডের মানুষের এবং বাংলাদেশ ও পাকিস্তান থেকে শরণার্থীর বসতি হিসাবে গড়ে উঠেছে।
সাহেবগঞ্জের অবস্থান হল. শহরটির গড় উচ্চতা ।
সাহিবগঞ্জ হল ঝাড়খণ্ডের সাহেবগঞ্জ জেলার একটি নগর পরিষদ শহর। সাহেবগঞ্জ শহরটি ২৮ টি ওয়ার্ডে ভাগ করা হয় যার জন্য প্রতি ৫ বছর নির্বাচন অনুষ্ঠিত হয়।সাহেবগঞ্জ নগর পরিষদের মোট জনসংখ্যা ৮৮,২১৪ জন, যার মধ্যে ৪৬,৪৪৯ জন পুরুষ এবং ৪১,৭৬৫ জন মহিলা ২০১১ সালের জন গননা অনুযায়ী। ০-৬ বছর বয়সী শিশুদের জনসংখ্যা ১২২২২ জন, যা জনসংখ্যার মোট জনসংখ্যার ১৩.৯০% (উপজেলা পরিষদ) । সাহেবগঞ্জ নগর পরিষদ, মহিলা লিঙ্গ অনুপাত ৮৯৯ এর রাজ্যের গড় অনুমাত ৯৪৮ টি। সাহেবগঞ্জের শিশু লিঙ্গ অনুপাত ৯২৩ এর কাছাকাছি, ঝাড়খন্ড রাজ্যের ৯৪৮ এর তুলনায় কম। সাহেবগঞ্জের সাক্ষরতার হার ৭৯.৪১% যা রাষ্ট্র গড় ৬৬.৪১% এর চেয়ে বেশি।সাহেবগঞ্জে, পুরুষের সাক্ষরতা প্রায় ৮৪.৯৮% এবং মহিলা সাক্ষরতার হার ৭২.৭৮%।
যকের ধন (চলচ্চিত্র)
যকের ধন ২০১৭ সালের একটি বাংলা এডভেঞ্চার রহস্য চলচ্চিত্র। হেমেন্দ্রকুমার রায়ের জনপ্রিয় বিমল-কুমার জুটির কাহিনী যকের ধন অবলম্বনে এই সিনেমাটির পরিচালক হলেন সায়ন্তন ঘোষাল। এই ছবিটি ৪ আগস্ট, ২০১৭ তারিখে মুক্তি পেয়েছে। হেমেন্দ্রকুমার রায়ের মূল উপন্যাসটির প্রেক্ষাপট ১৯০৫-১৯০৬ সাল হলেও পরিচালক সিনেমায় কাহিনীর অধুনিকীকরণ করেছেন।
কুমার তার পিতৃপুরুষের রেখে যাওয়া একটি বাক্স হতে খুঁজে পায় কালো মড়ার খুলি। সেই খুলির গায়ে এমন কিছু ভাষায় সংকেত ইত্যাদি লেখা যার অর্থ বুঝতে পারেনা সে। কুমারের প্রিয় বন্ধু, সাহসী ও অভিযান প্রিয় বিমল সেই রহস্যের পাঠোদ্ধার করার চেষ্টা করে। অনুমান করা যায় নেওড়া ভ্যালির কোনো এক স্থানে লুকোনো আছে গুপ্তধন। তার দুই বন্ধু রওনা দেয় যকের ধনের খোঁজে। এই পথ জংগলাকীর্ণ ও বিপদসংকুল। কিন্তু গুপ্তধনের লোভে আরেকজন দুর্ধর্ষ ও নিষ্ঠুর লোক পিছু নেয় তার নাম করালী।
রেফ্রিজারেটর
রেফ্রিজারেটর (কথ্যভাষায় ফ্রিজ বা হিমায়ক) কৃত্রিমভাবে খাদ্য-পানীয় ঠাণ্ডা করে সংরক্ষণ করার একটি জনপ্রিয় গৃহস্থালি যন্ত্র। এতে থাকে তাপনিরোধক কম্পার্টমেন্ট এবং একটি হিট পাম্প (যান্ত্রিক, বৈদ্যুতিক বা রাসায়নিক) যা ফ্রিজের ভেতর থেকে তাপ বাইরে বের করে দেয়, ফলে চারপাশের পরিবেশের তাপমাত্রার চেয়ে ফ্রিজের অভ্যন্তরে তাপমাত্রা অনেক কম থাকে। উন্নত বিশ্বে খাদ্য সংরক্ষণে অপরির্যভাবে রেফ্রিজারেশন করা হয়। নিম্ন তাপমাত্রায় ব্যাকটেরিয়ার কম প্রজনন করে ও কম ছড়ায়, সেকারণে খাদ্য সহজে পচে না। রেফ্রিজারেটরের ভেতর তাপমাত্রা গলনাঙ্কের সামান্য উপরে থাকে। পচনশীল খাদ্যে সংরক্ষণের জন্য সবচেয়ে অনুকূল তাপমাত্রা হলো . রেফ্রিজারেটরের অনুরূপ যন্ত্র ফ্রিজার কিন্তু গলনাঙ্কের চেয়ে কম তাপমাত্রা বজায় রাখে। এর আগে প্রায় দেড় শতাব্দী ধরে ঘরবাড়িতে খাদ্য সংরক্ষণে ব্যবহৃত হতো আইসবক্স। সেকারণে আমেরিকায় রেফ্রিজারেটরকে কখনো কখনো "আইসবক্স"ও বলা হয়ে থাকে।
খাদ্য ঠান্ডা করে জমানোর প্রথম পদ্ধতিতেই বরফ ব্যবহার করা হয়েছিল। আর কৃত্রিম রেফ্রিজারেশন শুরু হয় ১৭৫০ দশকের মধ্যভাগে, ১৮০০ শতকের প্রথমভাগে তা আরো উন্নত হয়। ১৮৩৪ সালে, প্রথম কার্যকর জলীয়বাষ্প-কম্প্রেশন রেফ্রিজারেটর সিস্টেম তৈরি করা হয়। আর প্রথম বাণিজ্যিক বরফ তৈরির কল উদ্ভাবিত হয় ১৮৫৪ সালে। ১৯১৩ সালে ঘরে ব্যবহারের উপযোগী রেফ্রিজারেটর তৈরি করা হয়। ১৯২৩ সালে ফ্রিজিডেয়ার কোম্পানি প্রথম স্বয়ংসম্পূর্ণ একক ফ্রিজ বানায়। ১৯২০ দশকে ফ্রেয়ন আবিষ্কারের পর ৩০-এর দশকে রেফ্রিজারেটরের বাজার প্রসারিত হয়। ৪০-এর দশকে আসে হোম ফ্রিজার, তাতে ছিল প্রয়োজনের চেয়ে বড় আলাদা আলাদা কম্পার্টমেন্ট, যেন আইস কিউব রাখা যায়। রেফ্রিজারেটর আসার পূর্বে জমানো বা হিমায়িত খাবার ছিল বিলাসদ্রব্য, কিন্তু এখন তা সাধারণের নাগালে চলে এলো।
ফ্রিজার ইউনিট ব্যবহৃত হয় ঘর-গৃহস্থালিতে, শিল্পকারখানায় এবং ব্যবসায়। বাণিজ্যিক রেফ্রিজারেটর ও ফ্রিজার ইউনিটগুলো গৃহস্থালিগুলোর চেয়ে প্রায় ৪০ বছর আগে থেকে ব্যবহৃত হতো। অধিকাংশ বাসায় উপরে-ফ্রিজার-ও-নিচে-রেফ্রিজারেটর এরূপ স্টাইলের মডেল ব্যবহার করা হয় যার শুরু ১৯৪০-এর দশকে। বেশিরভাগ গৃহস্থালি রেফ্রিজারেটর, রেফ্রিজারেটর-ফ্রিজার ও ফ্রিজারে জলীয়বাষ্প সংকোচন চক্র ব্যবহৃত হয়। নতুনতর রেফ্রিজারেটরগুলোতে থাকতে পারে অটো ডিফ্রস্টিং পদ্ধতি বা ফ্রিজের পাল্লায় ঠান্ডা পানি ও বরফের জন্য ডিসপেন্সার।
বাসাবাড়িতে খাদ্য সংরক্ষণের জন্য ব্যবহৃত রেফ্রিজারেটর ও ফ্রিজারগুলো বিভিন্ন আকারের হতে পারে। সবচেয়ে ছোট মডেলগুলোর মধ্যে আছে ৪ লিটার পেলটিয়ার রেফ্রিজারেটর যা ৬ ক্যান বিয়ার ধারণ করতে পারে। এদিকে বড় আকারের রেফ্রিজারেটরগুলো মানুষের মাথা-সমান উঁচু হতে পারে, প্রস্থে হতে পারে ১ মিটার এবং ধারণক্ষমতা ৬০০ লিটার। রেফ্রিজারেটর ও ফ্রিজার রান্নাঘরে স্থায়ীভাবে বসানো থাকতে পারে, আবার চলনশীলও হতে পারে। রেফ্রিজারেটরের কারণে আধুনিককালে আগের চেয়ে বেশি সময় খাদ্য টাটকাভাবে সংরক্ষণ করা যাচ্ছে। ফলে লোকজন একসাথে অনেক খাবার কিনে রাখতে পারছে, আর সেটা অর্থনৈতিকভাবে সাশ্রয়ী।
প্রার্থনা (চলচ্চিত্র)
প্রার্থনা ২০১৫ সালে মুক্তিপ্রাপ্ত বাংলাদেশী নাট্য চলচ্চিত্র। ছবিটি রচনা ও পরিচালনা করেছেন শাহরিয়ার নাজিম জয়। এটি জয়ের পরিচালিত প্রথম চলচ্চিত্র। ছবিটি প্রযোজনা ও পরিবেশনা করে ইমপ্রেস টেলিফিল্ম। এতে প্রধান চরিত্রে অভিনয় করেছেন তৌকির আহমেদ, শাহরিয়ার নাজিম জয়, মৌসুমী নাগ, নওশীন নাহরীন, কল্যাণ কোরাইয়া, ও এজাজুল ইসলাম।
চলচ্চিত্রটি ২০১৫ সালে ২৫ সেপ্টেম্বর ঈদুল আযহায় বাংলাদেশে মুক্তি পায়। জাতীয় চলচ্চিত্র পুরস্কারে যারা যারিব শ্রেষ্ঠ শিশু শিল্পী এবং প্রমিয়া রহমান শিশু শিল্পী শাখায় বিশেষ পুরস্কার লাভ করে।ছবিটির কাহিনী এবং চিত্রনাট্য রচনা করেন শাহরিয়ার নাজিম জয়। চিত্রনাট্য তৈরির পর তিনি একটি প্রধান চরিত্রে মৌসুমী নাগকে নির্বাচন করেন। এ প্রসঙ্গে জয় বলেন, "এর আগে আমার নির্দেশনায় মৌসুমী বেশ কিছু নাটকে কাজ করেছেন। একজন শিল্পী হিসেবে তিনি ভীষণ কো-অপারেটিভ। এ বিবেচনা করেই মৌসুমীকে আমার ছবিতে নেয়া।" আরো দুটি চরিত্রে জন্য তৌকির আহমেদ ও নওশীনকে নির্বাচন করেন। নওশীনকে মৌসুমীর চরিত্রের মেয়ের ভূমিকা এবং নওশীনের চরিত্রে স্বামীর ভূমিকায় তৌকিরকে নির্বাচন করা হয়।
ছবিটি ২০১৫ সালের ২ জুন বিনা কর্তনে বাংলাদেশ সেন্সর বোর্ড থেকে ছাড়পত্র লাভ করে।
প্রার্থনা চলচ্চিত্রের সঙ্গীত পরিচালনা করেছেন ইমন সাহা। গানের কথা লিখেছেন শাহরিয়ার নাজিম জয়। ছবিতে ছয়টি গান রয়েছে।
প্রার্থনা চলচ্চিত্রটি ২০১৫ সালের ২৫ সেপ্টেম্বর ঈদুল আযহায় বাংলাদেশে মুক্তি পায় এবং চ্যানেল আইতে টেলিভিশন প্রিমিয়ার হয়। এর আগে ২৩ সেপ্টেম্বর ঢাকার বসুন্ধরা স্টার সিনেপ্লেক্সে ছবিটির প্রিমিয়ার শো হয়।
আর আর টেক্সটাইল মিলস উচ্চ বিদ্যালয়
আর আর টেক্সটাইল মিলস উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার সীতাকুণ্ড উপজেলার বাঁশবাড়িয়া ইউনিয়নের ১নং ওয়ার্ডে অবস্থিত।
১৯৭৮ সালে বিদ্যালয়টি আর আর স্টীল মিল কর্তৃপক্ষ কর্তৃক প্রতিষ্ঠিত হয় এবং পরবর্তীতে মিল বন্ধ হয়ে যাওয়ার পর সরকারি এমপিও ভুক্ত করা হয়।
বিদ্যালয় পরিচালনার জন্য জনাব হাজী মোহাম্মদ জালাল আহমদকে সভাপতি করে ১০ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ এসকান্দর হোসেন। সর্বমোট ১৪ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয় ভবনটি একটি 'L' আকৃতির টিনশেট ভবন।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে পাঁচ শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৭২.২২%।
বাঁশবাড়িয়া ইসলামিয়া দাখিল মাদ্রাসা
বাঁশবাড়িয়া ইসলামিয়া দাখিল মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার সীতাকুণ্ড উপজেলার বাঁশবাড়িয়া ইউনিয়নে অবস্থিত।
১৯৫১ সালে মাদ্রাসাটি প্রতিষ্ঠিত হয়। জনাব মোস্তাফিজুর রহমান মাদ্রাসাটি প্রতিষ্ঠা করেন। ১৯৮২ সালে মাদ্রাসাটি এমপিও ভুক্ত হয়।
মাদ্রাসা পরিচালনার জন্য জনাব কামরুল হায়দারকে সভাপতি করে ১১ জন বিশিষ্ট পরিচালনা পরিষদ রয়েছে।
মাদ্রাসার অধ্যক্ষ জনাব এ এ এম শাহজাহান। এছাড়া আরো ১২ জন অভিজ্ঞ শিক্ষকমণ্ডলী এ মাদ্রাসায় কর্মরত আছেন।
প্রতিষ্ঠানে সর্বমোট দুইটি ভবন আছে। একটি ত্রিতল ভবন ও একটি টিনের কাঁচা ঘর। এতে একটি প্রধান শিক্ষকের কার্যালয়, একটি শিক্ষক মিলনায়তন, একটি অফিস কক্ষ, একটি ছাত্রী মিলনায়তন কক্ষসহ মোট ১৩টি কক্ষ রয়েছে। প্রতিষ্ঠানটি পশ্চিমমুখী। বিদ্যালয়ের সামনে ছাত্র-ছাত্রীদের খেলাধুলার জন্য মাঠ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় দাখিল (মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে তিন শতাধিক শিক্ষার্থী অধ্যয়নরত আছে।
বিগত বছরের পাশের হার ৯৬.১৫%। প্রত্যেক বছর এ প্রতিষ্ঠান থেকে দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।
নূরিয়া ইসলামিয়া আলিম মাদ্রাসা
নূরিয়া ইসলামিয়া আলিম মাদ্রাসা বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার সীতাকুণ্ড উপজেলার কুমিরা ইউনিয়নে অবস্থিত।
১৯৬৯ সালে মাদ্রাসাটি প্রতিষ্ঠিত হয়। শাহসুফি আলহাজ্ব হযরত মাওলানা মোহাম্মদ নুরুল আবছার মাদ্রাসাটি প্রতিষ্ঠা করেন এবং মাদ্রাসার জন্য জমি দান করেন শাহসুফি হাজী মোহাম্মদ বদিউজ্জামান।
মাদ্রাসা পরিচালনার জন্য ইসলামী বিশ্ববিদ্যালয় কুষ্টিয়ার সাবেক ভাইস চ্যান্সেলর জনাব আলহাজ্ব ড. মুহাম্মদ ইনাম উল হককে সভাপতি করে ১১ জন বিশিষ্ট পরিচালনা পরিষদ রয়েছে।
মাদ্রাসার অধ্যক্ষ জনাব মাওলানা মোহাম্মদ নুরুন্নবী জেহাদী।
মাদ্রাসার মূল ভবনটি একটি চারতলা ভবন।
এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে ছয় শতাধিক শিক্ষার্থী অধ্যয়নরত আছে।
বিগত বছরের পাশের হার ৯৬%। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে।
মছজিদ্দা উচ্চ বিদ্যালয়
মছজিদ্দা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।এটি জেল স্কুল নামেও পরিচিত।
প্রতিষ্ঠানটি চট্টগ্রাম জেলার সীতাকুণ্ড উপজেলার কুমিরা ইউনিয়নের মছজিদ্দা গ্রামে অবস্থিত।
১৯৫৪ সালে বিদ্যালয়টি প্রতিষ্ঠিত হয় এবং ১৯৫৮ সালে মাধ্যমিক বিদ্যালয় হিসেবে সরকারিভাবে স্বীকৃতি অর্জন করে।
বিদ্যালয় পরিচালনার জন্য বাবু কিশোর কান্তি ভৌমিককে সভাপতি করে ১১ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ আব্দুল হাকিম।
৩৯৪ শতাংশ জায়গায় প্রতিষ্ঠিত এ বিদ্যালয়ে ২৮টি শ্রেণীকক্ষ, ২টি শিক্ষক মিলনায়তন কক্ষ, ১টি অফিস কক্ষ, ৩টি বিজ্ঞানাগার কক্ষ, ১টি কম্পিউটার ল্যাব, ১টি মাল্টিমিডিয়া শ্রেণীকক্ষ, ১টি স্মার্ট শ্রেণীকক্ষ রয়েছে।
এ প্রতিষ্ঠানে সহ-শিক্ষা ব্যবস্থা রয়েছে। বর্তমানে আট শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৯৭.৪২%।
লতিফা সিদ্দিকী বালিকা উচ্চ বিদ্যালয়
লতিফা সিদ্দিকী বালিকা উচ্চ বিদ্যালয় বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার সীতাকুণ্ড উপজেলার কুমিরা ইউনিয়নে অবস্থিত।
১৯৭৩ সালে বিদ্যালয়টি প্রতিষ্ঠিত হয়। বাংলাদেশের প্রথম বাণিজ্য মন্ত্রী জনাব এম আর সিদ্দিকী এ ঐতিহ্যবাহী নারী শিক্ষা প্রতিষ্ঠান প্রতিষ্ঠা করেন।
বিদ্যালয় পরিচালনার জন্য বেগম লতিফা সিদ্দিকীকে সভাপতি করে ১০ জন বিশিষ্ট একটি পরিচালনা পরিষদ রয়েছে।
বিদ্যালয়ের প্রধান শিক্ষক জনাব মোহাম্মদ লোকমান মিয়া। সর্বমোট ২০ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন।
বিদ্যালয় ২টি ত্রিতল ভবন ও ২টি দ্বিতল ভবন রয়েছে।
এটি একটি বালিকা মাধ্যমিক বিদ্যালয়। বর্তমানে ১১ শতাধিক শিক্ষার্থী এ বিদ্যালয়ে অধ্যয়নরত আছে।
বিগত বছরের পাশের হার ৯১.২৬%। এ বিদ্যালয় থেকে জেএসসি ও এসএসসি পরীক্ষায় জিপিএ ৫ সহ প্রতি বছরে ভাল ফলাফল অর্জন করে।
দ্য চেইনস্মোকারস
দ্য চেইনস্মোকারস একটি আমেরিকান ডিজে/প্রোডাকশন ড্যুও যা অ্যান্ড্রু ট্যাগার্ট এবং এলেক্স পল দ্বারা গঠিত। দ্য চেইনস্মোকারস ইডিএম-পপ ড্যুও ২০১৪ সালে প্রথম "#সেলফি" গানটির দ্বারা তারা বিরাট সাফল্য অর্জন করে, যেটি বিশ্বের বিভিন্ন দেশে সেরা ২০ তালিকায় উঠে এসেছিল। তারা তাদের আত্মপ্রকাশকারী ছোট অ্যালবাম,"বুকে" প্রকাশ করে ২০১৫ সালের অক্টবরে যার মধ্যে "রোজেজ" এককটি উল্লেখ্য করে, যেটি আমেরিকায় সর্বোচ্চ ১০টি গানের তালিকায় স্থান পায় "বিলবোর্ড" হট ১০০। "ডোন্ট লেট মি ডাউন" সেখানে তাদের প্রথম সেরা ৫ম একক স্থান পায় এবং তারা গ্রামি এওয়ার্ড পেয়ে যায় সেরা ড্যান্স রেকর্ডিংয়ের জন্য ৫৯তম এওয়ার্ড অনুষ্ঠানে, যখন "ক্লোসার" তাদের প্রথম কোন গান যা তালিকার প্রথমে স্থান পায়। এছাড়াও তারা একটি আমেরিকান মিউজিক এওয়ার্ড এবং আরো ৫ টি আই হার্ট রেডিও মিউজিক এওয়ার্ডস গ্রহন কর। এই ড্যুওর দ্বিতীয় ছোট অ্যালবাম "কোলাজ" ২০১৬ সালের নভেম্বরে,২০১৭ সালের এপ্রিল মাসে তারা অবারও তাদের প্রথম আত্বপ্রকাশকারী অ্যালবাম"মেমরিস...ডু নট ওপেন" দ্বারা সফলতা পেয়ে যায়।
আলেক্সান্দার "এলেক্স" পল এ জন্মগ্রহণ করেন। তিনি দ্য চেইনস্মোকারস এর একজন সদস্য। বিলবোর্ড ম্যাগাজিন অনুসারে, নিউ ইয়র্কের ওয়েস্টচেস্টার কাউন্টিতে বড় হয়ে ওঠেন ।
এন্ড্রু "ড্রু" ট্যাগার্ট এ জন্মগ্রহণ করেন, ফ্রিপোর্টে বড় হয়ে ওঠেন। তিনি দ্য চেইন স্মোকারস এর একজন প্রযোজক। তার মা একজন শিক্ষিকা এবং তার বাবা একজন প্রস্থেটিকস। তিনি ১৫ বছর বয়সে আর্জেন্টিনাতে থাকাকালে ইলেকট্রনিক ডান্স মিউজিকের সাথে পরিচিত হন।
দ্য ট্রাম্প অর্গানাইজেশ্যান
ট্রাম্প অর্গানাইজেশন একটি আমেরিকান ব্যক্তিগত মালিকানাধীন ইন্টারন্যাশনাল কোম্পানি, যা নিউইয়র্ক শহরের মিডটন ম্যানহাটনে ট্রাম টাওয়ারে অবস্থিত।
এটি যুক্তরাষ্ট্রের বর্তমান প্রেসিডেন্ট ডোনাল্ড ট্রাম্পের ব্যবসায়িক উদ্যোগের জন্য হোল্ডিং কোম্পানি হিসেবে কাজ করে। কোম্পানিটি ১৯২৩ সালে ট্রাম্পের দাদা এবং বাবা “এলিজাবেথ ট্রাম্প অ্যান্ড সান” হিসেবে প্রতিষ্ঠা করেছিল। ১৯৭১ থেকে ট্রাম্প চেয়ারম্যান ও প্রেসিডেন্ট হিসেবে দায়িত্ব পালন করছেন।